CELEX: 62021TN0778
Language: et
Date: 2021-12-15 00:00:00
Title: Kohtuasi T-778/21: 15. detsembril 2021 esitatud hagi – Folkertsma versus komisjon

21.2.2022   
            
            
               ET
            
            
               Euroopa Liidu Teataja
            
            
               C 84/42
            
         
      15. detsembril 2021 esitatud hagi – Folkertsma versus komisjon
      (Kohtuasi T-778/21)
      (2022/C 84/60)
      Kohtumenetluse keel: inglise
      
         Pooled
      
      
         Hageja: Rommert Folkertsma (Zierikzee, Madalmaad) (esindajad: advokaadid L. Levi ja P. Baudoux)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada kostja lepinguväline vastutus;
               
            
                  —
               
               
                  määrata hagejale kostja õigusvastasega tegevusega tekitatud varalise ja mittevaralise kahju eest hüvitis;
               
            
                  —
               
               
                  tühistada vajadusel kostja 5. oktoobri 2021. aasta otsus, millega viimane keeldus vastutusest seoses hageja kõrvaldamisega SUBRATA projektist Filipiinidel, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja esitab hagis kostja õigusvastase tegevuse põhjendamiseks kolm väidet:
      
                  1.
               
               
                  Esimene väide, et rikutud on hageja õigust olla ära kuulatud.
               
            
                  2.
               
               
                  Teine väide, et kostja on rikkunud oma põhjendamiskohustust.
               
            
                  3.
               
               
                  Kolmas väide, et kostja on rikkunud hoolsuskohustust.
               
            Hagejale tekitatud kahju on tegelik, kindel ja mõõdetav. See seisneb teenuslepingu kestuse ajal hageja kui selle lepingu poole saamata jäänud tulus, seejärel tõsise võimaluse kaotuses pikendada lepingut veel kahe aasta võrra esialgseks tähtajaks ja lõpuks hageja väärikuse kahjustamises. Hageja nõuab talle tekitatud varalise ja mittevaralise kahju hüvitamist.